Anerkjent bakkerekord i K120-bakken er 136 meter, satt av Adam Małysz (Polen) i VM (hopp) 22. februar 2003. Eric Frenzel (Tyskland) hoppet 138,5 meter i kombinert under VM 28. februar 2013. Samuel Costa (Italia) falt på et hopp på 142 meter i verdenscupen i kombinert 26. februar 2016. I K95-bakken er bakkerekorden på snø 108 meter, satt av Sarah Hendrickson (USA) i verdenscupen 15. januar 2012. Christoph Bieler (Østerrike) hoppet 109,5 meter i kombinert under VM 21. februar 2013. Mario Innauer (Østerrike) hoppet like langt på plast i FIS-cupen 18. september 2005.